open-index/open-wikipedia-markdown huggingface dataset:
მუდი

**მუდი** () — ძაღლის ჯიში, რომელიც გამოყვანილია უნგრეთში XIX საუკუნეში.

ყველა უნგრულ მეცხვარე ძაღლს ერთ კლასიფიკაციას აძლევდნენ, როდესაც 1930-იან წლებში მუდი გამოყვეს პულისა და პუმისაგან. ეს უნივერსალური ჯიში, როგორც ჩანს, გეგმიური გადარჩევის შედეგი არ არის და იშვიათია თვით უნგრეთშიც კი. მას იყენებდნენ ტახზე სანადიროდ, ნახირის სამწყემსად, ფერმის სადარაჯოდ და კომპანიონად. ჯიშის ნიშნები ჩამოყალიბდა XX საუკუნის დასაწყისში, სწორედ ამ დროსვე ჩამოყალიბდა მისი სტანდარტებიც. გაუგებარია რატომ, მაგრამ, შესაძლოა, გაურკვეველი წარმომავლობის და უბრალო გარეგნობის გამო ამ ჯიშის რიცხოვნობა მცირეა და, თუ დროულად არ ჩატარდა შესაბამისი ზომები, ეს ჯიში გადაშენდება.

მუდი დამჯერი და მხიარული, თუმცა, ზოგჯერ ხმაურიანი კომპანიონია, ის შესანიშნავად გრძნობს თავს როგორც ქალაში, ასევე სოფელში. კარგად ეგუება ბავშვებს, ყინვას. ვერ ეგუება სხვა ძაღლებს. აქვს გრძელი, დატალღული და მბზინავი ბალანი, რომლის შეფერილობა მრავალფეროვანია. ზურგი სწორია, მაგრამ მოკლე.

## რესურსები ინტერნეტში
* მუდი  (ინგლისური)

კატეგორია:მეცხვარე და მოდარაჯე ძაღლები
კატეგორია:უნგრული წარმოშობის ძაღლის ჯიშები
მალო

**მალო** (ადრე ცნობილი იყო, როგორც *წმინდა ბარტოლომიუს კუნძული*) () — კუნძული ახალი ჰებრიდების არქიპელაგის შემადგენლობაში, წყნარ ოკეანეში. ეკუთვნის ვანუატუს რესპუბლიკას. ადმინისტრაციულად შედის სანმას პროვინციის შემადგენლობაში. კუნძულის მეორე სახელია — ურე-ნამარანდა (ბისლამას ენა — Ure-namaranda).

## გეოგრაფია 
კუნძული მალო მდებარეობს ახალი ჰებრიდების არქიპელაგის ჩრდილოეთ ნაწილში, წყნარ ოკეანეში, ჩრდილოეთით 3 კმ-ში მდებარე კუნძულ ესპირიტუ-სანტოსა და სამხრეთით მდებარე კუნძულ მალეკულას შორის. უახლოესი მატერიკი — ავსტრალია მდებარეობს დაახლოებით 1200 კმ-ში.

კუნძულ მალოს აქვს შერეული ვულკანური და მარჯნული წარმოშობა, კუნძულის ფართობია — 180,0 კმ². კუნძულის უმაღლესი წერტილი ზღვის დონიდან — მთა *მალო* (326 მეტრი).

კლიმატი კუნძულ მალოზე ნოტიო ტროპიკულია. ნალექების წლის საშუალო რაოდენობა შეადგენს დაახლოებით 3000 მმ-ს. კუნძულ მალოს პირველი ევროპელი აღმომჩენი გახდა ფრანგი მოგზაური ლუი ანტუან დე ბუგენვილი, რომელიც კუნძულზე გადავიდა 1768 წელს.

1980 წლის 30 ივნისს ახალმა ჰებრიდებმა მიიღო დამოუკიდებლობა დიდი ბრიტანეთისგან და საფრანგეთისგან, და კუნძული მალო გახდა ვანუატუს რესპუბლიკის ტერიტორია.

## მოსახლეობა 
2009 წელს კუნძულ მალოს მოსახლეობის რაოდენობამ შეადგინა 4279 ადამიანი.

ტამამბოს ენა — ავსტრონეზიული ენების ერთ-ერთი სახელია, რომელზეც ლაპარაკობს კუნძულის მოსახლეობა.

## ეკონომიკა 
კუნძულის მთავარი პროდუქციაა — პლანტაციებში მოყვანილი კოპრა და კაკაო.

## რესურსები ინტერნეტში
* ვანუატუს კუნძულები 

## სქოლიო
კატეგორია:ვანუატუ
კატეგორია:წყნარი ოკეანის კუნძულები
კატეგორია:ოკეანეთის კუნძულები
კატეგორია:ვანუატუს კუნძულები
კატეგორია:კუნძულები ანბანის მიხედვით
პედრო IV (არაგონი)

**პედრო IV** (; დ. 5 ოქტომბერი, 1309 — გ. 5 იანვარი, 1387) — არაგონის, ვალენსიის, სარდინიის მეფე და ბარსელონის გრაფი.

## ბიოგრაფია 
პედრო IV  დაიბადა 1319 წლის 5 ოქტომბერს. მან მიიღო უმაღლესი ტიტული როგორც მეფე ვალენსიის (პედრო II), ასევე მეფე სარდინიისა და კორსიკის (პიეტრო I) და გრაფი სერდინისა და ბარსელონის პედრო III-ის სახელით. 1344 წელს მან ტახტიდან ჩამოაგდო მეფე ხაიმე III და შემოიერთა მაიორკის სამეფო. იგი ცდილობდა გაეძლიერებინა არაგონიის სახელმწიფო და ამითვის ყველაფერს აკეთებდა. ყველაზე მნიშვნელოვანი რაც აკავშირებს არაგონთან არის აჯანყებები და ომები სიცილიის, სარდინიის, სამხრეთ იტალიის და საბერძნეთის წინააღმდეგ. პედრო IV 1381 წელს გამოცხადდა ათენის ჰერცოგად.

პედრო IV გარდაიცვალა 1387 წლის 5 იანვარს ბარსელონაში.

## რესურსები ინტერნეტში
*Peter III of Catalonia-Aragon 

კატეგორია:არაგონის მეფეები
კატეგორია:დაბადებული 5 ოქტომბერი
კატეგორია:დაბადებული 1309
კატეგორია:გარდაცვლილი 5 იანვარი
კატეგორია:გარდაცვლილი 1387
კატეგორია:ბარსელონის დინასტია
ტორბა (პროვინცია)

**ტორბა** () — ვანუატუს რესპუბლიკის პროვინცია, რომელსაც უკავია ტორესის კუნძულების, ბანქსის კუნძულების ტერიტორია, რომელთა პირველი ასოებისაგანაც მიიღო პროვინციამ თავისი სახელი. მოსახლეობა — 9359 ადამიანი (2009), ფართობი — 882 კმ². პროვინციის ადმინისტრაციული ცენტრია — ქალაქი სოლა.

## სქოლიო
კატეგორია:ვანუატუს პროვინციები
შეფა

**შეფა** () — ვანუატუს რესპუბლიკის პროვინცია, რომელსაც უკავია ეპის, ეფატეს და შეპერდის კუნძულების ტერიტორია. პროვინციამ სახელი მიიღო შეპერდის და ეფატეს (Efate) სახელების მიხედვით. მოსახლეობა — 78 723 ადამიანი (2009), ფართობი — 1455 კმ². პროვინციის ადმინისტრაციული ცენტრია — ქალაქი პორტ-ვილა, რომელიც იმავდროულად მთელი ქვეყნის დედაქალაქია.

## რესურსები ინტერნეტში
* Millennium Challenge Account Vanuatu 
* Nautilus Dive Sites 
* Vanuatu Tourism Office 
* Efate Land Management Area 

კატეგორია:ვანუატუს პროვინციები
ტაფეა

**ტაფეა** () — ვანუატუს რესპუბლიკის პროვინცია, რომელსაც უკავია ტანას, ანივას, ფუტუნას, ერომანგას, ანეიტიუმის კუნძულების ტერიტორია, რომელთა პირველი ასოებისაგან მიიღო პროვინციამ თავისი დასახელება. მოსახლეობა — 32 540 ადამიანი (2009), ფართობი 1628 კმ². პროვინციის ადმინისტრაციული ცენტრია — ქალაქი ისანგელი (კუნძულ ტანაზე).

პროვინციაში ანივას და ფუტუნას კუნძულები ეკუთვნის პოლინეზიას, დანარჩენები მელანეზიას.

კატეგორია:ვანუატუს პროვინციები
სანმა

**სანმა** () — ვანუატუს რესპუბლიკის პროვინცია, უკავია ესპირიტუ-სანტოს კუნძულის ტერიტორია, რომელიც მდებარეობს დაახლოებით 2500 კმ-ში ჩრდილო-აღმოსავლეთით ავსტრალიიდან, ასევე კუნძული მალო, რომელთა პირველი ასოებისგან შედგება პროვინციის დასახელება (სიტყვების სანტოს და მალოს პირველი ასოებისგან). ფართობი — 4248 კმ², მოსახლეობა — 45 855 ადამიანი (2009). პროვინციის ადმინისტრაციული ცენტრია — ქალაქი ლუგანვილი (კუნძულ ესპირიტუ-სანტოზე).

კატეგორია:ვანუატუს პროვინციები
პენამა

**პენამა** () — ვანუატუს რესპუბლიკის პროვინცია, რომელსაც უკავია პენტეკოსტის, ობას, მაევოს კუნძულების ტერიტორია და რომლის პირველი ასოებიდანაც შედგება მისი სახელი. მოსახლეობა — 30 819 ადამიანი (2009), ფართობი — 1198 კმ². პროვინციის ადმინისტრაციული ცენტრია — ქალაქი სარატამატა (კუნძულ ობაზე).

კატეგორია:ვანუატუს პროვინციები
ვიხესი

**ვიხესი** () — ქალაქი და მუნიციპალიტეტი კოლუმბიაში, ვალიე-დელ-კაუკის დეპარტამენტში. მდებარეობს ზღვის დონიდან 823 მეტრზე. 2005 წლის მონაცემებით, მოსახლეობა 9 592 ადამიანს შეადგენდა, სიმჭიდროვე 78.62 ადამიანი კმ²-ზე. ფართობი 122 კმ²-ია.

## იხილეთ აგრეთვე
* კოლუმბიის ქალაქების სია

## რესურსები ინტერნეტში
**კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი*  
**statoids.com-ის მონაცემები*

კატეგორია:ვალიე-დელ-კაუკის დეპარტამენტის მუნიციპალიტეტები და ქალაქები
Nine Lives (Aerosmith-ის ალბომი)

***Nine Lives*** — ამერიკული მძიმე როკ-ჯგუფ Aerosmith-ის მეთორმეტე სტუდიური ალბომი. გამოვიდა 1996 წელს. ეს არის ჯგუფის პირველი ალბომი, გამოცემული  Columbia Records. ალბომიდან გამოვიდა რამდენიმე სინგლი, რომელთა შორის ყველაზე წარმატებული იყო „Pink”.

## დავა
ალბომის ორიგინალურმა გარეკანმა გააღიზიანა ინდუიზმის ზოგიერთი მიმდევარი. მათი აზრით, გარეკანი, რომელიც აღებულია ინდუიზმის ილუსტრირებიდან და წარმოადგენს მოცეკვავე ფიგურას კატის თავით, შეურაცხმყოფელი იყო. სურათზე ძირითადად ნაჩვენებია კრიშნა (კატის თავით), რომელიც ცეკვავს დემონი გველის, კალიას თავზე. თავად ჯგუფის წევრებმა არ იცოდნენ გარეკანის წყაროს შესახებ და ლეიბლმა საჯაროდ მოიხადა ბოდიში, ხოლო გარეკანი ახალით შეცვალა.

## სიმღერების სია
## სქოლიო 
კატეგორია:Aerosmith-ის ალბომები
კატეგორია:1996 წლის ალბომები
კატეგორია:Columbia Records-ის ალბომები
მალამპა

**მალამპა** () — ვანუატუს რესპუბლიკის პროვინცია, რომელიც შედგება სამი ძირითადი კუნძულისაგან: მალეკულა, ამბრიმი და პაამა, რომელთა სახელების პირველი ასოებისაგან შედგება პროვინციის დასახელება. პროვინციაში შედის ასევე სხვა მცირე კუნძულები — ურიპივი, ნორსუპი, რანო, უალა, ატჩინი, ვაო და ვულკანური კუნძული ლოპევი (დღეისათვის დაუსახლებელი). მოსახლეობა — 36 727 ადამიანი (2009), ფართობი — 2779 კმ². პროვინციის ადმინისტრაციული ცენტრია — ქალაქი ლაკატორო (კუნძულ მალაკულაზე).

კატეგორია:ვანუატუს პროვინციები
კვიპროსის პარლამენტი

**კვიპროსის წარმომადგენელთა პალატა** (; ) — კვიპროსის ერთპალატიანი საკანონმდებლო ორგანო.

## შემადგენლობა 
პარლამენტის შემადგენლობაში შედის 59 დეპუტატი, რომელიც არჩეულია ხუთი წლის ვადით. 
* 56 დეპუტატი არჩეულია პროპორციული საარჩევნო სისტემის საფუძველზე პარტიული სიებიდან.  
* 3 მანდატი გარანტირებულია შემდეგი უმცირესობებისთვის: მარონიტები, კათოლიკეები და  სომხები
* 24 მანდატი შენახულია კვიპროსის თურქული თემების წარმომადგენლებისათვის, რომლებიც ქვეყნის პოლიტიკურ ცხოვრებაში არ მონაწილეობენ 1974 წლიდან.

უკანასკნელი არჩევნები 2011 წლის 22 მაისს გაიმართა.

## წარმომადგენელტა პალატის თავმჯდომარეები 
* გლაფკოს კლირიდისი აგვისტო 1960 – 22 ივლისი 1976
* ტასოს პაპადოპულოსი 22 ივლისი 1976 – 20 სექტემბერი 1976
* სპიროს კიპრიანუ 20 სექტემბერი 1976 – სექტემბერი 1977
* ალეკოს მიხაელიდისი სექტემბერი 1977 – 4 ივნისი 1981
* გეორგიოს ლადასი 4 ივნისი 1981 – 30 დეკემბერი 1985
* ვასოს ლისარიდისი 30 დეკემბერი 1985 – 30 მაისი 1991
* ალექსის გალანოსი 30 მაისი1991 – 6 ივნისი 1996
* სპიროს კიპრიანუ 6 ივნისი 1996 – 7 ივნისი 2001
* დიმიტრის ქრისტოფიასი 7 ივნისი 2001 – 28 თებერვალი 2008
* მარიოს გაროიანი 7 მარტი 2008 – 2 ივნისი 2011
* იანაკის ომირუ 2 ივნისი 2011 – დღემდე

## რესურსები ინტერნეტში 
კვიპროსის პარლამენტის ოფიციალური საიტი 

კატეგორია:კვიპროსის პოლიტიკა
კატეგორია:პარლამენტები ქვეყნების მიხედვით
მიტელშნაუცერი

**მიტელშნაუცერი (საშუალო შნაუცერი)** () — ძაღლის ჯიში, რომელიც გამოყვანილია გერმანიაში შუა საუკუნეებში.

ვირთხისმჭერთა და მოდარაჯე ძაღლების ამ ჯიშს ხშირად ტერიერებს მიაკუთვნებენ. ის გაჩნდა სამხრეთ გერმანიაში და შვეიცარია - საფრანგეთის მოსაზღვრე რეგიონებში. ოდესღაც მას შნაუცერ-პინჩერს უწოდებდნენ. მიტელშნაუცერი ყურადღებიანი მოდარაჯეა, მისგან იღებენ სათავეს ცვერგშნაუცერი და რიზენშნაუცერი. დიდი მხატვრები ალბრეხტ დიურერი და რემბრანდტი უკვე ხატავდნენ მიტელშნაუცერის მსგავს ძაღლებს. შესაძლოა, ეს უძველესი ჯიში შპიცების და მოდარაჯე ძაღლების შეჯვარების შედეგია. 

მიუხედავად იმისა, რომ ჩვენს დროში მიტელშნაუცერი ძირითადად კომპანიონის სახით ჰყავთ, ის მაინც ინარჩუნებს მეცხვარე ძაღლის თვისებას, ადვილად იწვრთნება, შეუძლია ნანადირევის მოტანა მიწაზე და წყლიდან. კარგად ეგუება ქალაქის პირობებში ცხოვრებას და სიცივეს, სჭირდება დამატებითი ფიზიკური დატვირთვა, კარგი მოდარაჯეა, ძნელად ეგუება სხვა ძაღლებს. მიტელშნაუცერს აქვს გრძელი თავი, რომელიც ცხვირისკენ ვიწროვდება, დაკუნთული თეძოები, გრძელი წვერი და ულვაშები, უხეში ბალანი, რომელიც შეიძლება იყოს შავი ნაცრისფრით, ან შავი.

## რესურსები ინტერნეტში
* მიტელშნაუცერი (გერმანული)

კატეგორია:გერმანული წარმოშობის ძაღლის ჯიშები
კატეგორია:მეცხვარე და მოდარაჯე ძაღლები
სანჩო (მაიორკა)

**სანჩო I წყნარი** (; დ. 1274 — გ. 4 სექტემბერი, 1324) — მაიორკის მეფე 1311–1324 წლებში. ხაიმე II-ისა და ესკლარამუნდა დე ფუას შვილი. 

## ბიოგრაფია 
ხაიმე  II-ის სიკვდილის შემდეგ სანჩოს ერგო მემკვიდრეობით მაიორკის სამეფო იმიტომ, რომ მისმა ძმამ ხაიმემ უარი თქვა ტახტზე და ფრანცისკანელი ბერი გახდა. სანჩომ გააგრძელა მამამისის პოლიტიკა სტაბილურობისა და შინაგანი გაძლიერების  ერთსულოვნებისთვის სამეფოში. მან განახორციელა ომი პალმის მაცხოვრებლების წინააღმდეგ, რომლებიც ითხოვდნენ ქალაქის ავტონომიას. სანჩო ცნობილი იყო იმით, რომ ფულს ძალავდა ებრაელებს ფლოტის მშენებლობისათვის. 1324 წელს სიკვდილამდე ცოტა ხნით ადრე დაიწყო ტაძრის მშენებლობა პერპინიანში სადაც დაკრძალეს მოგვიანებით.

## ოჯახი 
სანჩო დაქორწინებული იყო კარლ II ნეაპოლელისა და მარია უნგრელის შვილზე, მარია ნეაპოლიტანელზე, მათი ქორწინება უნაყოფო აღმოჩნდა, ამიტომ სანჩოს მემკვიდრე გახდა მისი ძმისშვილი ხაიმე III. 

## რესურსები ინტერნეტში
* Sancho I el Pacífico en la web del **Centro Virtual Cervantes** dedicado a la **Monarquía Hispánica**
* Reino de Mallorca

კატეგორია:მაიორკის მეფეები
კატეგორია:დაბადებული 1274
კატეგორია:გარდაცვლილი  4 სექტემბერი
კატეგორია:გარდაცვლილი 1324
კატეგორია:ბარსელონის დინასტია
კოსრაე (შტატი)

**კოსრაე** () — მიკრონეზიის ფედერაციული შტატების ოთხიდან ერთ-ერთი შტატი. მდებარეობს ქვეყნის აღმოსავლეთით.

მოსახლეობა — 6616 ად. (2010 წლის აღწერა), მოსახლეობის სიმჭიდროვე — 60,70 ად./კმ². კოსრაეს შტატში შემავალი კოსრაეს კუნძულები კაროლინის კუნძულების ყველაზე აღმოსავლეთით მდებარეობს. მანძილი ეკვატორიდან 590 კმ-ია ჩრდილოეთით, კუნძულ გუამსა და ჰავაის შტატს შორის. ხმელეთის ფართობია — 109 კმ². შტატის ადმინისტრაციული ცენტრია — ქალაქი ტოფოლი.

კატეგორია:მიკრონეზიის ფედერაციული შტატების შტატები
ჩუუკი (შტატი)

**ჩუუკი** () — მიკრონეზიის ფედერაციული შტატების ოთხი შტატიდან ერთ-ერთი.

მდებარეობს მიკრონეზიის ფედერაციული შტატების ცენტრალურ-დასავლეთ ნაწილში. ფართობი — 127 კმ². მოიცავს: ჩუუკის კუნძულებს, მორტლოკის კუნძულებს, ჰოლის კუნძულებს, ნამონუიტოს ატოლს და პატივის რეგიონს (ატოლები: პულაპი, პულუვატი, პულუსუკი). 2010 წლის აღწერის თანახმად იგი ქვეყნის ყველაზე დასახლებული შტატია. მოსახლეობის რაოდენობა — 48 654 ადამიანი (2010 წლის აღწერა.). ადმინისტრაციული ცენტრი — უენო.

## სქოლიო
კატეგორია:მიკრონეზიის ფედერაციული შტატების შტატები
პონპეი (შტატი)

**პონპეი** () — მიკრონეზიის ფედერაციული შტატების ოთხიდან ერთ-ერთი შტატი. 1984 წლამდე შტატს ერქვა **პონაპე**. მდებარეობს მიკრონეზიის ფედერაციული შტატების ცენტრალურ-აღმოსავლეთ ნაწილში. შტატის ტერიტორიის ფართობია — 344 კმ². შტატის მოსახლეობაა — 36 196 ად. (2010 წლის აღწერა). მოსახლეობის სიმჭიდროვეა — 105,22 ად./კმ². ადმინისტრაციული ცენტრია — ქალაქი კოლონია, რომელიც მდებარეობს მიკრონეზიის ფედერაციული შტატების დედაქალაქ პალიკირიდან 8 კილომეტრში.

## გეოგრაფია 
thumb|left|კუნძულ პონპეის რუკა
კუნძული პონპეი — მიკრონეზიის ფედერაციულ შტატებში ფართობით, სიმაღლით, მოსახლეობით და განვითარებით ყველაზე დიდი კუნძულია. კუნძულის ფლორა და ფაუნა გამოირჩევა დიდი მრავალფეროვნებით. პონპეი — ერთ-ერთი ყველაზე უფრო ნოტიო ადგილია დედამიწაზე: ყოველწლიურად ნალექების რაოდენობა ზოგიერთ მთიან რაიონებში შეადგენს დაახლოებით 7600 მმ-ს.

პალიკირი — მიკრონეზიის ფედერაციული შტატების დედაქალაქი, მდებარეობს კუნძულ პონპეიზე. პონპეის საერთაშორისო აეროპორტი (კოდექსი IATA PNI) მდებარეობს კოლონიასთან ახლოს, მთავარი კუნძულის ჩრდილოეთის სანაპიროსთან ახლო მყოფ მომცრო კუნძულზე.

## ისტორია 
პონპეი ცნობილია ქალაქ ნან-მადოლის ნანგრევებით, რომელიც დაარსდა 1285 და 1485 წლებს შორის და იარსება, დაახლოებით 1500 წლამდე. ნან-მადოლის მეგალითური სტრუქტურები წყნარი ოკეანის რეგიონში მასშტაბით ედრება მხოლოდ აღდგომის კუნძულის მეგალითებს.

კატეგორია:მიკრონეზიის ფედერაციული შტატების შტატები
იაპი (შტატი)

**იაპი** () — მიკრონეზიის ფედერაციული შტატების ოთხიდან ერთ-ერთი შტატი. მოიცავს იაპის კუნძულებს და ატოლებს მისგან აღმოსავლეთით და სამხრეთით. მდებარეობს ქვეყნის დასავლეთით.

ტერიტორია — 122 კმ².

მოსახლეობა — 11 377 მოსახლეობა (2010 წლის აღწერა).

მოსახლეობის სიმჭიდროვე — 93,25 ადამიანი კმ²-ზე.

ადმინისტრაციული ცენტრი — კოლონია.

კატეგორია:მიკრონეზიის ფედერაციული შტატების შტატები
ნიკოს სამპსონი

**ნიკოს სამპსონი** (; დ. 16 დეკემბერი, 1935, ფამაგუსტა — გ. 9 მაისი, 2001, ნიქოზია) — კვიპროსელი პოლიტიკოსი, ქვეყნის პრეზიდენტის მოვალეობის შემსრულებელი 1974 წლის 15-23 ივლისს.

## ბიოგრაფია 
ნამდვილი გვარი გეორგიადისი, მაშინ შეცვალა სამპსონით, როდესაც გაზეთ The Cyprus Times-ში ფოტოგრაფად დაიწყო მუშაობა. სამპსონი შემდეგ მის პარტიულ ფსევდონიმად იქცა. აქტიურად ჩაება პარტიზანულ ომში დიდი ბრიტანეთისაგან კვიპროსის დამოუკიდებლობისათვის ბრძოლაში. აქტიურად მონაწილეობდა სამხედრო მღელვარებებში, რის შესახებაც შემდეგ გაზეთში წერდა. ამის გამო სამპსონი დააპატიმრეს და სიკვდილით დასჯის განაჩენი გამოუტანეს. შემდეგ ეს განაჩენი სამუდამო პატიმრობით შეუცვალეს. 1959 წელს კვიპროსმა მიიღო ავტონომია სამპსონი გაათავისუფლეს და საბერძნეთში გადავიდა. კვიპროსში დაბრუნდა ქვეყნის მიერ დამოუკიდებლობის მოპოვების შემდეგ. სამშობლოში მას შეხვდნენ, როგორც ეროვნულ გმირს. 

1960 წელს დააარსა და რედქტორობდა ეროვნულ გაზეთს Μάχη. 1970 წელს გახდა ქვეყნის პარლამენტის წევრი პროგრესული პარტიის რიგებიდან. 1974 წლის 15 ივლისს დაამხო პრეზიდენტი მაკარიოს III და გააძევა კვიპროსიდან. სამპსონი გახდა პრეზიდენტის მოვალეობის შემსრულებელი. ამ სამხედრო გადატრიალებას მოჰყვა თურქეთის შეჭრა კუნძულზე და ქვეყნის ერთი მესამედის ანექსია. 23 ივლისს იძლებული გახდა გადამდგარიყო და თანამდებობა დაეთმო გლაფკოს კლირიდისისთვის. 1976 წელს სამპსონს მიუსაჯეს  20 წლით თავისუფლების აღკვეთა სახელმწიფო ღალატისათვის. 1979 წელს საფრანგეთში გაემგზავრა სამკურნალოდ, სადაც დარჩა 1990 წლამდე. 1992 წელს გაათავისუფლეს და დაუბრუნდა საგაზეთო ბიზნესს. 

გარდაიცვალა 2001 წლის 9 მაისს ნიქოზიაში.

## იხილეთ აგრეთვე 
* კვიპროსის პრეზიდენტი

## რესურსები ინტერნეტში
* *Cyprus*, Paul D. Hellander, 2003 ISBN 1-74059-122-4
* *The Cyprus Question and the Turkish Position in International Law*,  Zaim M. Necatigil, 1993 ISBN 0-19-825846-1 

კატეგორია:კვიპროსის პრეზიდენტები
კატეგორია:დაბადებული 16 დეკემბერი
კატეგორია:დაბადებული 1935
კატეგორია:გარდაცვლილი 9 მაისი
კატეგორია:გარდაცვლილი 2001
კატეგორია:XX საუკუნის კვიპროსელი პოლიტიკოსები
კატეგორია:ლიდერები რომლებმაც ძალაუფლება ხელში აიღეს პუტჩით
ანიბარი

**ანიბარი** () — რაიონი ნაურუს შემადგენლობაში. მდებარეობს კუნძულის აღმოსავლეთ ნაწილში. ფართობი — 3,14 კმ², მოსახლეობა — 160 ადამიანი (2005 წლის აღწერა). ნაურუში ტერიტორიის ფართობით ყველაზე დიდი, ხოლო მოსახლეობის რაოდენობით და სიმჭიდროვით ყველაზე პატარა რაიონი.

რაიონში ყველაზე კარგი პლაჟია კუნძულზე, თეთრი მარჯნული ქვიშით, რომელიც მდებარეობს ანიბარის სრუტის სანაპიროზე. ეს საუკეთესო ადგილია კუნძულზე საცურაოდ და სერფინგისათვის. კუნძულის მთავარი ტურისტული ობიექტია. სანაპიროზე მდებარეობს სასტუმრო «მენენგი» (ეკუთვნის სახელმწიფოს). ანიბარის სრუტის ნაპირზე 2000 წელს აშენდა ანიბარის პორტი.

რაიონის დასავლეთ ნაწილში მდებარეობს ნაყარი, რომელიც გაჩნდა ფოსფატების მოპოვების დროს.

ანიბარის რაიონი შედის ანაბარის საარჩევნო ოლქის შემადგენლობაში.

## რესურსები ინტერნეტში
კატეგორია:ნაურუს რაიონები
ბოე

მინი|მარჯვნივ|200px|ბოე ნაურუში
**ბოე** () — რაიონი ნაურუს შემადგენლობაში. მდებარეობს კუნძულის სამხრეთ-დასავლეთ ნაწილში. ფართობი — 0,66 კმ² (ყველაზე პატარა ფართობი ნაურუს 14 რაიონში), მოსახლეობა — 795 ადამიანი (2005 წლის აღწერა).

შედის ბოეს საარჩევნო ოლქის შემადგენლობაში.

კატეგორია:ნაურუს რაიონები
აივო

მინი|მარჯვნივ|200px|აივო ნაურუში
**აივო** () — რაიონი ნაურუს შემადგენლობაში. მდებარეობს კუნძულის დასავლეთ ნაწილში. ფართობი — 1,00 კმ², მოსახლეობა — 1092 ადამიანი (2005 წლის აღწერა). აივოს ზოგჯერ ეძახიან ნაურუს არაოფიციალურ დედაქალაქს, თუმცა ნაურუს ოფიციალური დედაქალაქი არ აქვს, ხოლო არაოფიციალურ დედაქალაქს ზოგჯერ ეძახიან იარენს.

აივოს რაიონში განლაგებულია ნაურუს მრეწველობის დიდი ნაწილი:
* ბულვარი აივო;
* ნაოსნობის ახალი პორტი;
* ჩაინათაუნი (ჩინური კვარტალი);
* ოტელი *O’dn Aiwo Hotel* (ნაურუს ორი ოტელიდან ერთ-ერთი, მდებარეობს კერძო საკუთრებაში);
* ელექტროსადგური;
* ადგილობრივი მმართველობის დაწესებულებები;
* ნაურუს ფოსფატების კორპორაცია.

აივოს რაიონიდან ნაურუს პარლამენტში ირჩევა ორი დეპუტატი.

კატეგორია:ნაურუს რაიონები
პატარა ქალთევზა (საუნდტრეკი)

ფილმის „**პატარა ქალთევზა**” საუნდტრეკი გამოვიდა 1989 წელს. მასში შეტანილია ალან მენკენისა და ჰოვარდ ეშმენის მიერ დაწერილი სიმღერები, ისევე, როგორც მენკენის ორკესტრული მუსიკა. ორკესტრირებაზე მუშაობდა თომას პასატიერი. ალბომმა მიიღო ოსკარი საუკეთესო ორიგინალური მუსიკისთვის, საუკეთესო ორიგინალური სიმღერისთვის („Under the Sea”) და ოქროს გლობუსი საუკეთესო მუსიკისთვის.

## სიმღერების სია
## სქოლიო
კატეგორია:1989 წლის საუნდტრეკები
კატეგორია:დისნეის ანიმაციური ფილმების საუნდტრეკები
კატეგორია:პატარა ქალთევზა (ფრენჩაიზი)
კატეგორია:Walt Disney Records-ის საუნდტრეკები
კატეგორია:საუნდტრეკები ალან მენკენის პროდიუსერობით
ანასტასია ბაგრატიონ-დავითიშვილი

**ანასტასია (ტასო) ალექსანდრეს ასული ბაგრატიონ-დავითიშვილი-მაჩაბლისა** (დ. 1869 — გ. 1917, აბასთუმანი) — ქართველი საზოგადო მოღვაწე, იყო წერა-კითხვის გამავრცელებელი საზოგადოების თბილისის განყოფილების თავმჯდომარე. ხელს უწყობდა ქართული თეატრის განვითარებას. თბილისის გუბერნიის თავადაზნაურობის წინამძღოლის, გიორგი ბაგრატიონ-დავითიშვილის და. დაქორწინებული იყო მწერალსა და საზოგადო მოღვაწემ ივანე მაჩაბელზე.

ანასტასია ბაგრატიონ-დავითიშვილი გარდაიცვალა 1917 წელს. იმ დროინდელი პრესა იუწყება:

## ფოტოალბომი

ფაილი:Ermakov. № 8255. Group of Georgians in national dress.jpg|სხედან: მარცხნივ ანასტასია (ტასო) ბაგრატიონ-დავითაშვილი და მისი და - ბარბარე (ბაბო) ბაგრატიონ-დავითაშვილი
ფაილი:Sarajishvili cognac advertisement.jpg|ანასტასიას და - ბარბარე (ბაბო) ბაგრატიონ-დავითაშვილი, სარაჯიშვილის კონიაკის სარეკლამო აბრაზე

## ლიტერატურა
* ალექსანდრე როინაშვილი პირველი ქართველი მესურათხატე, 1846-1898.-წიგნ.II.-თბ.,2007.-გვ.22.
* მჭედლიშვილი ჯ. მაჩაბელზე ლეგენდების გარეშე.-თბ.,2007.-გვ.190.
* გაიპარაშვილი ზ. საუკუნის ნიშანსვეტი.-თბ.,2007.-გვ.95.
* მდივნიშვილი დ. მშვენიერთა სავანე.-თბ.,1999.-გვ.48.
* ომეგა.-2002.-#8.-გვ.48.
* ფერაძე ლ. შეწყვეტილი სიცოცხლე: ივანე მაჩაბელი.-თბ.,2004.-გვ.205.
* Чихладзе Н. Грузинские женщини-деят. национ. культуры (XIX-XX в.).-Тб.,1987.-с.114.
* გრიგოლია თ. ასე უყვარდათ უწინ...-თბ.,2011.-გვ.36.
* ქალები წარსულიდან-მაგალითი მომავლისათვის.-[თბ.,2014].-გვ.16.

## სქოლიო
კატეგორია:ქართველი საზოგადო მოღვაწეები
კატეგორია:დაბადებული 1869
კატეგორია:გარდაცვლილი 1917
კატეგორია:ქართველთა შორის წერა-კითხვის გამავრცელებელი საზოგადოების წევრები
ანასტასია
ტრუხილიო (ვალიე-დელ-კაუკა)

**ტრუხილიო** () — ქალაქი და მუნიციპალიტეტი კოლუმბიაში, ვალიე-დელ-კაუკის დეპარტამენტში. მდებარეობს ზღვის დონიდან 1.552 მეტრზე. 2005 წლის მონაცემებით, მოსახლეობა 18 142 ადამიანს შეადგენდა, სიმჭიდროვე 82.09 ადამიანი კმ²-ზე. ფართობი 221 კმ²-ია.

## იხილეთ აგრეთვე
* კოლუმბიის ქალაქების სია

## რესურსები ინტერნეტში
**კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი*  
**statoids.com-ის მონაცემები*

კატეგორია:ვალიე-დელ-კაუკის დეპარტამენტის მუნიციპალიტეტები და ქალაქები
აპენცელერ ზენენჰუნდი

**აპენცელერ ზენენჰუნდი** () — ძაღლის ჯიში, რომელიც გამოყვანილია შვეიცარიაში ანტიკური ხანა/XX საუკუნეში.

მიუხედავად იმისა, რომ ამ ჯიშის წარმოშობის შესახებ ზუსტი ცნობები არ მოიპოვება, შეიძლება ვივარაუდოთ, რომ მისი წინაპრები იყვნენ სამხედრო მასტიფები, რომლებიც 2000 წლის წინ შვეიცარიაზე გამავალმა რომაელთა ლეგიონებმა დატოვეს. დახვეული კუდი კი მიუთითებს იმაზე, რომ მის წინაპრებს შორის შპიცებიც იყვნენ. ეს ლამაზი, გაწონასწორებული ძაღლების ჯიში შუა საუკუნეების დროიდან პოპულარულია შვეიცარიელ გლეხებს შორის. ამ ძლიერ ცხოველებს ურმებში აბამდნენ და ქალაქის ბაზრობებზე პროდუქტი გადაჰქონდათ. აპენცელერ ზენენჰუნდი შესანიშნავი მეცხვარე ძაღლია, ის სიხარულით უყრის თავს მსხვილრქოსან საქონელს, ცხვრებს და თხებს. კარგი მოდარაჯეა, ნადირს აფრთხობს თავისი დიდი ზომებით, სიძლიერით და მაღალი ხმით. 

XIX საუკუნეში ჯიშის წარმომადგენლების რაოდენობა შემცირდა და მიუხედავად იმისა, რომ აპენცელერ ზენენჰუნდი გადაშენებას გადაურჩა, შვეიცარიის ფარგლებს გარეთ იშვიათად გვხვდება. ვერ ეგუება ქალაის პირობებში ცხოვრებას და სიცხეს. აქვს მოკლე, ხშირი ბალანი, რომელსაც სჭირდება განსაკუთრებული მოვლა, კარგად უძლებს სიცივეს, კარგი მოდარაჯეა. აქვს საშუალო ზომის, მრგვალი თვალები. დახვეული კუდი გვხვდება ზენენჰუნდის მხოლოდ ამ სახეობაში.

## რესურსები ინტერნეტში
* აპენცელერ ზენენჰუნდი (ინგლისური)

კატეგორია:მეცხვარე და მოდარაჯე ძაღლები
კატეგორია:შვეიცარიული წარმოშობის ძაღლის ჯიშები
კატეგორია:მოლოსერები
პოლ უელერი

**პოლ უელერი** (დ. 25 მაისი, 1958) — ინგლისელი სიმღერების ავტორი და მუსიკოსი. 1976-1982 წლებში უკრავდა ჯგუფ The Jam-ში, შემდეგ კი The Style Council-ში (1983-1989) მონაწილეობდა. 1991 წლიდან ჩამოყალიბდა წარმატებულ სოლო-შემსრულებლად.

მიუხედავად მისი, როგორც მომღერლის, ტექსტების ავტორის და გიტარისტის კრიტიკოსთა მიერ ფართო აღიარებისა, უელერი უფრო მეტად პოპულარულია ბრიტანეთში, ვიდრე მსოფლიო მასშტაბით. მისი სიმღერები მომდინარეობს ბრიტანეთის კულტურიდან. იგი აგრეთვე არის 1970-იანი და 1980-იანი წლების მოდების მოძრაობის აღორძინების წარმომადგენელი და ხშორად ნახსენებია, როგორც *Modfather* (.

## სოლო დისკოგრაფია
;სტუდიური ალბომები
* *Paul Weller* (1992)
* *Wild Wood* (1993)
* *Stanley Road* (1995)
* *Heavy Soul* (1997)
* *Heliocentric* (2000)
* *Illumination* (2002)
* *Studio 150* (2004)
* *As Is Now* (2005)
* *22 Dreams* (2008)
* *Wake Up the Nation* (2010)
* *Sonik Kicks* (2012)

## რესურსები ინტერნეტში
*Paul Weller dot Com (ოფიციალური საიტი)
*The Moons  (ოფიციალური საიტი)

## სქოლიო
კატეგორია:დაბადებული 25 მაისი
კატეგორია:დაბადებული 1958
კატეგორია:The Jam-ის წევრები
კატეგორია:The Style Council-ის წევრები
კატეგორია:ინგლისელი როკ-მომღერლები
კატეგორია:ინგლისელი გიტარისტები
კატეგორია:ცოცხალი ადამიანები
ბაიტი (რაიონი)

მინი|მარჯვნივ|200px|ბაიტი ნაურუში
**ბაიტი** () — რაიონი ნაურუს შემადგენლობაში. მდებარეობს კუნძულის ჩრდილოეთ ნაწილში. ფართობი — 1,23 კმ², მოსახლეობა — 572 ადამიანი (2005 წლის აღწერა).

შედის უბენიდის საარჩევნო ოლქის შემადგენლობაში.

კატეგორია:ნაურუს რაიონები
ბერნული ზენენჰუნდი

**ბერნული ზენენჰუნდი** () — ძაღლის ჯიში, რომელიც გამოყვანილია შვეიცარიაში ანტიკური ხანა/XX საუკუნეში.

ეს ზენენჰუნდების კიდევ ერთი უძველესი ჯიშია, რომელიც XIX საუკუნის ბოლოს თითქმის განადგურდა, თუმცა ფრანც სერტენლიბმა, შვეიცარიული ზენენჰუნდების შესწავლისას, ბერნის რაიონში იპოვა რამდენიმე კარგი ეგზემპლარი. დასახელება ჯიშმა 1908 წელს მიიღო. ბერნული ზენენჰუნდის პოპულარობა სწრაფად იზრდება როგორც ევროპაში, ასევე ჩრდილოეთ ამერიკაში. 1930-იან წლებში ცდილობდნენ ძაღლის ზომების გაზრდას და მისი მოდარაჯის თვისებების გაუმჯობესებას, რამაც ზოგიერთ ხაზში გამოიწვია არამდგრადი ფსიქიკის და არაპროვიცირებული აგრესიის მქონე ეგზემპლარების გაჩენა. გენეტიკური მასალის შეზღუდულობამ განაპირობა ჯანმრთელობასთან დაკავშირებული სირთულეების გაჩენა, კერძოდ, მხრის სახსრის დაავადებების. 

ბერნული ზენენჰუნდი, რომელიც შეჩვეულია ფარის მწყემსვას და ურიკების გადაზიდვას, ადვილად იწვრთნება და წარმატებით გამოდის გამოფენებზე. ეს გიგანტი შეიძლება იყოს ნაზი და ალერსიანი მეგობარი, თუმცა მცოდნე ადამიანის ხელი სჭირდება. ის ადვილად იტანს სიცივეს, ვერ ეგუება ქალაქის პირობებს და სიცხეს, კარგი მოდარაჯეა. ბერნულ ზენენჰუნდს აქვს ძლიერი წინა ფეხები, გრძელი დრუნჩი, მკერდზე, დრუნჩზე, თათებსა და კუდის ბოლოზე - თეთრი ბალანი. მბზინავი, შავი ბალანი ხშირი, გრძელი და გლუვია.

## რესურსები ინტერნეტში
* ბერნული ზენენჰუნდი (გერმანული)

კატეგორია:მეცხვარე და მოდარაჯე ძაღლები
კატეგორია:შვეიცარიული წარმოშობის ძაღლის ჯიშები
კატეგორია:მოლოსერები
ანაბარი (რაიონი)

მინი|მარჯვნივ|200px|ანაბარი ნაურუში
**ანაბარი** () — რაიონი ნაურუს შემადგენლობაში. მდებარეობს კუნძულის ჩრდილო-აღმოსავლეთ ნაწილში. ფართობი — 1,43 კმ², მოსახლეობა — 502 ადამიანი (2005 წლის აღწერა). რაიონში მდებარეობს ანაბარის ტბების პატარა ჯგუფი.

შედის ანაბარის საარჩევნო ოლქის შემადგენლობაში.

კატეგორია:ნაურუს რაიონები
Celebrating Jon Lord

***Celebrating Jon Lord*** — 2014 წლის 29 სექტემბერს გამოცემული, იმავე წლის 4 აპრილს როიალ ალბერტ ჰოლში გამართული, ჯონ ლორდის ხსოვნისადმი მიძღვნილი კონცერტის ჩანაწერები. გამოვიდა CD, DVD და Blu-ray ფორმატებში.

პროგრამა პირობითად დაყოფილია ორ ნაწილად. პირველია *The Composer*, სადაც ძირითადად შეტანილია ლორდის, როგორც კომპოზიტორის ნამუშევრები. მეორე ნაწილში, *The Rock Legend*, წარმოდგენილია მუსიკა, დაწერილი ლორდის მიერ Deep Purple-ში და სხვა კომპოზიციები (როგორიც არის Deep Purple-ის მიერ შესრულებული „Above and Beyond“ და „Uncommon Man“, მიძღვნილი ჯონისადმი.

გარდა Deep Purple-ისა, კონცერტში მონაწილეობდნენ სტივ ბალზამო, მილერ ანდერსონი, რიკ უეიკმენი, ბრიუს დიკინსონი, გლენ ჰიუზი, მარგო ბიუქენენი, ჯერემი აირონსი, პოლ უელერი, მიკი მუდი და სხვები.

## სიმღერების სია
;CD

;ვიდეო

DVD-სა და Blu-ray-ზე წარმოდგენილია იგივე კომპოზიციები. გარდა ამისა, თანდართულია დოკუმენტური ფილმი *Two Worlds*.

## სქოლიო
კატეგორია:Deep Purple-ის საკონცერტო ალბომები
კატეგორია:2014 წლის საკონცერტო ალბომები
კატეგორია:Deep Purple-ის ვიდეო ალბომები
კატეგორია:2014 წლის ვიდეო ალბომები
კატეგორია:Ear Music-ის საკონცერტო ალბომები
კატეგორია:Ear Music-ის ვიდეო ალბომები
ევა (რაიონი)

მინი|მარჯვნივ|200px|ევა ნაურუში
**ევა** () — რაიონი ნაურუს შემადგენლობაში. მდებარეობს კუნძულის ჩრდილოეთ ნაწილში. ფართობი — 1,17 კმ², მოსახლეობა — 318 ადამიანი (2005 წლის აღწერა). რაიონში მდებარეობს კაიზერის ტექნიკური კოლეჯი (სახელი დაერქვა ცნობილი მისიონერის ალოიზ კაიზერის პატივსაცემად) — კუნძულზე პროფესიონალური განათლების ერთადერთი დაწესებულება. აქ ასევე მდებარეობს კუნძულის მთავარი უნივერმაღი *Capelle and Partner*.

შედის ანეტანის საარჩევნო ოლქის შემადგენლობაში.

## რესურსები ინტერნეტში
კატეგორია:ნაურუს რაიონები
Scream If You Wanna Go Faster

***Scream If You Wanna Go Faster***  — მომღერალ ჯერი ჰოლიუელის მეორე სტუდიური ალბომი. გამოვიდა 2001 წლის 14 მაისს. მნიშვნელოვანი წარმატება იქონია მასში შეტანილმა სიმღერამ „It's Raining Men“.

## სიმღერების სია
## სიმღერების სია
## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები და გაყიდვები
## სქოლიო 
კატეგორია:2001 წლის ალბომები
კატეგორია:ჯერი ჰოლიუელის ალბომები
კატეგორია:EMI Records-ის ალბომები
კინგი (კუნძული, ტასმანია)

**კინგი** () — კუნძული მდებარეობს ბასის სრუტეში, კუნძულ ტასმანიის ჩრდილო-დასავლეთ დაბოლოების შორიახლოს. ეკუთვნის ავსტრალიას, შედის ტასმანიის შტატის შემადგენლობაში. კუნძულის ფართობია — 1098 კმ², მოსახლეობა — 1723 ადამიანი (2007 წელი), საშუალო ასაკი 43,1 წელი.

## გეოგრაფია 
კუნძულზე მდებარეობს ვოლფრამის საბადოები (მოიპოვება მინერალი შეელიტი). კუნძულის შორიახლოს ბევრი ჩაძირული გემია. კუნძულის გარშემო იზრდება დიდი რაოდენობით წყალმცენარეები.

2004 წლის 28 ნოემბერს კინგის კუნძულის ნაპირზე გამოირიყა 70-ზე მეტი ვეშაპი და 30-ზე მეტი დელფინი. 97 ცხოველი დაიღუპა.

## ისტორია 
კუნძული 1802 წელს აღმოაჩინა და გამოიკვლია ფრანგულმა ექსპედიციამ ნიკოლა ბოდენის ხელმძღვანელობით. სახელი დაერქვა ახალი სამხრეთი უელსის შტატის გუბერნატორის ფილიპ კინგის პატივსაცემად, რომლის ტერიტორიის შემადგენლობაშიც მაშინ შედიოდა ტასმანია.

## ადმინისტრაციული დაყოფა 
კუნძულ კინგის ტერიტორია მთლიანად შედის ტასმანიის შტატის კინგის კუნძულის მუნიციპალიტეტში. მთავარი ქალაქია კარი.

## სქოლიო
კატეგორია:ტასმანიის კუნძულები
კატეგორია:ავსტრალიის კუნძულები
კატეგორია:კუნძულები ანბანის მიხედვით
იანაკის მატსისი

**იანაკის მატსისი** (დ. 24 ოქტომბერი, 1933) — კვიპროსელი პოლიტიკოსი და ევროპის პარლამენტის დეპუტატი ევროპის სახალხო პარტიიიდან, 2004 წლის 14 ივნისიდან 2009 წლის ივნისამდე. 2009 წლის ევროპარლამენტის  არჩევნებში მას მონაწილეობა აღარ მიუღია.

## სქოლიო 
კატეგორია:კვიპროსელი პოლიტიკოსები
კატეგორია:დაბადებული 1933
კატეგორია:დაბადებული 24 ოქტომბერი
კატეგორია:ცოცხალი ადამიანები
ხორვატული ნაგაზი

**ხორვატული ნაგაზი** () — ძაღლის ჯიში, რომელიც გამოყვანილია ხორვატიაში XIX საუკუნეში.

ეს ძაღლი, რომელსაც ჩრდილოეთ ხორვატიაში, ბაკისა და ბარანიის მხარეში, უნგრეთის საზღვრის მახლობლად ნაგაზივით იყენებდნენ, მუდის მსგავსად არ შექმნილა მიმართული გადარჩევის გზით. შეიძლება ვივარაუდოთ, რომ ჯიში გაჩნდა ჩრდილოეთ ხორვატიაში ადგილობრივი მეცხვარე ძაღლების შეჯვარების შედეგად, რომლებიც, თავის მხრივ იყვნენ ამ რაიონში ბალკანეთიდან, ან საბერძნეთიდან და თურქეთიდან მოხვედრილი ძაღლების შთამომავლები. ხორვატული ნაგაზი შედარებით ხშირად გვხვდება ხორვატიაში და უფრო დიდია, ვიდრე მისი უნგრული ორეული მუდი. 

მუდისგან განსხვავებით, რომლის ბალნის შეფერილობა მრავალნაირია, ხორვატული ნაგაზი ყოველთვის შავია, თუმცა შეიძლება ჰქონდეს თეთრი თათები. ხორვატული ნაგაზი საზრიანი ძაღლია - კარგი მონადირე და მოდარაჯე. კარგად აქვს განვითარებული მმწყემსის ინსტინქტი. ფრთხილად ექცევა უცობებს. ადრეულ ასაკში კარგად იწვრთნება და დამჯერი ხდება. ხორვატული ნაგაზი ძნელად ეგუება სხვა ძაღლებს და ბავშვებს, ასევე, ვერ ეგუება ქალაქის პირობებს. ძნელად იწვრთნება, კარგად უძლებს სიცივეს. აქვს შედარებით გრძელი თავი და ვიწრო დრუნჩი. სამკუთხა დაცქვეტილი ყურები. ბალანი ხშირი, რბილი, დატალღულია, ჩვეულებრივ მისი სიგრძე 8-13 სმ-ს აღწევს.

## რესურსები ინტერნეტში
* ხორვატული ნაგაზი  (ინგლისური)

კატეგორია:მეცხვარე და მოდარაჯე ძაღლები
კატეგორია:ხორვატული წარმოშობის ძაღლის ჯიშები
დიდი შვეიცარიული ზენენჰუნდი

**დიდი შვეიცარიული ზენენჰუნდი** () — ძაღლის ჯიში, რომელიც გამოყვანილია შვეიცარიაში ანტიკური ხანა/XX საუკუნეში.

ეს ძაღლი, რომელიც, ასევე, შესაძლოა არის დიდი რომაული მასტიფების შთამომავალი, XX საუკუნის დასაწყისში "აღმოაჩინა" ფრანც შერტენლიბმა. თავისი აღმოჩენა მან გადასცა ალბერტ ჰაიმს, რომელიც ამ ჯიშს გადაშენებულად მიიჩნევდა. აპენცელერ ზენენჰუნდების მსგავსი ეს ჯიში თავისი ახლანდელი სახელით 1910 წელს დარეგისტრირდა. ბერნულ ზენენჰუნდებს თუ არ ჩავთვლით, ეს ყველაზე დიდტანიანი შვეიცარიული მთის ძაღლია და შესაძლოა ყველაზე ძველიც. საუკუნეების განმავლობაში დიდ შვეიცარიულ ზენენჰუნდს სოფლებსა და ფერმებში იყენებდნენ - ის ეზიდებოდა ბაზრობებზე რძით დატვირთულ ურიკებს. როდესაც ფრანც შერტენლიბმა ალბერტ ჰაიმს აჩვენა ერთადერთი ძაღლი, რომელიც შორეულ ფერმაში იპოვა, მან შვეიცარიელ ძაღლების მოყვარულებს დაავალა მსგავსი ცხოველების მოძებნა სხვა ფერმებში. სწორედ ასე იპოვეს ჯიშის აღსადგენად საკმარისი ძაღლები.

დიდი ზენენჰუნდი მეგობრულია ადამიანების მიმართ, თუმცა ზოგჯერ სხვა ძაღლების მიმართ მტრულადაა განწყობილი. კარგად ეგუება სიცივეს, კარგი მოდარაჯეა. ვერ ეგუება ქალაქის პირობებში ცხოვრებას და სიცხეს. აქვს ძლიერი, ფართო, დაკუნთული თეძოები, უხეში ბალანი, საშუალო ზომის თვალები. 
 
## რესურსები ინტერნეტში
* დიდი შვეიცარიული ზენენჰუნდი (ინგლისური)

კატეგორია:მეცხვარე და მოდარაჯე ძაღლები
კატეგორია:შვეიცარიული წარმოშობის ძაღლის ჯიშები
კა დე ბო

**კა დე ბო** () — ძაღლის ჯიში, რომელიც გამოყვანილია ესპანეთში XVII საუკუნეში.

ეს მოჩხუბარი ძაღლი გაჩნდა ბალეარის კუნძულებზე 1270-1570 წლებში. ბრიტანელების მიერ კუნძულების ოკუპაციის დროისთვის (1708-1802) ხარების დევნა და ძაღლების ბრძოლები სპორტის ჩვეულებრივ სახეობად ითვლებოდა და დავიწყებას მიეცა მხოლოდ XX საუკუნეში. ასწლეულების განმავლობაში მასტიფების მსგავსი ეს ცხოველები გამოიყენებოდა ხარებთან, ან სხვა ძაღლებთან, ბრძოლებში. ბალეარის კუნძულების მცხოვრებლებისთვის ძაღლების ბრძოლები საყვარელ გასართობს წარმოადგენდა, ხოლო მეცხვარე ძაღლი კა დე ბო ყველაზე პოპულარული ადგილობრივი მებრძოლი ჯიში იყო. როდესაც ხარების დევნა და ძაღლების ბრძოლები კანონით აიკრძალა, კა დე ბოს რაოდენობა შემცირდა, მაგრამ ჯიშის გადარჩენა მოხერხდა და ის ესპანეთის გამოფენებზე გამოჰყავდათ ხოლმე. 

მიზანმიმართული სელექციის წყალობით ეს ძაღლი საშუალო ზომის სერიოზული ძაღლი დამჯერი და ერთგული კომპანიონი გახდა, თუმცა შეინარჩუნა დიდი ძალა, ასევე სიჯიუტე, რომელიც მის მებრძოლ წარსულს უკავშირდება. კა დე ბოს აქვს განიერი, ძლიერი კისერი, ძალიან ძლიერი ყბები, მასიური და განიერი თავი. წინა თათები უკანაზე 2,5 სმ-ით მოკლეა, კა დე ბო კარგად იტანს სიცხეს, ძნელად ეგუება ბავშვებს და სხვა ძაღლებს, ძნელად იწვრთნება. ბალანი მოკლე, უხეში და გლუვია. განსაკუთრებული მოვლა არ სჭირდება.
 
## რესურსები ინტერნეტში
* კა დე ბო  (ინგლისური)

კატეგორია:მეცხვარე და მოდარაჯე ძაღლები
კატეგორია:ესპანური წარმოშობის ძაღლის ჯიშები
კა დე ბასტიარი

**კა დე ბასტიარი** () — ძაღლის ჯიში, რომელიც გამოყვანილია ესპანეთში XVIII საუკუნეში.

ეს მეცხვარე და მოდარაჯე ჯიში გაჩნდა ბალეარის კუნძულებზე, ესპანეთის სანაპიროებთან. მის წინაპრებად ითვლებიან კუნძულებზე მატერიკიდან მოხვედრილი ძაღლები. ჯიშის ფორმირება დგილობრივი მეცხვარეების მოთხოვნების შესაბამისად ხდებოდა, რომლებიც ძაღლებს მხოლოდ სამუშაოდ ამრავლებდნენ და ნაკლებად ზრუნავდნენ მათ გარეგნულ სახეზე, ამიტომ საკმაოდ მამაცი და დამოუკიდებელი კა დე ბასტიარი გარეგნობით არ გამოირჩევა, სამაგიეროდ აქვთ ძლიერი სხეული და განვითარებული გონება. მიუხედავად იმისა, რომ ჩვეულებრივ შავი ბალნის მქონე ძაღლები ცუდად იტანენ სიცხეს, კა დე ბასტიარს სიცხის არ ეშინია. სწორედ ამიტომ ზოგიერთი ძაღლი გაიყვანეს სამხრეთ ამერიკაში, სადაც მოდარაჯეებად იყენებენ. სიცხესა და სიცივეში (ზამთარში მათი ბალანი მნიშვნელოვნად სქელდება) მუშაობის უნარი და ძალიან კარგი მოდარაჯის თვისებები საშუალებას აძლევენ კა დე ბასტიარს კოიოტებისგან დაიცვან მეცხვარეების ფერმები ჩრდილოეთ ამერიკაში. 

კა დე ბასტიარს აქვს სქელი კუდი, რომელიც ბოლოსკენ ვიწროვდება. გრძელი და მაგარი ზურგი, რომელიც დაფარულია გლუვი, მოკლე, უხეში ბალნით. ის ვერ ეგუება ქალაქის პირობებში ცხოვრებას, ვერ ეგუება ბავშვებს, კარგად ეწყობა სხვა ძაღლებს, კარგი მოდარაჯეა. ბალანს განსაკუთრებული მოვლა არ სჭირდება. 

## რესურსები ინტერნეტში
* კა დე ბასტიარი  (ინგლისური)

კატეგორია:მეცხვარე და მოდარაჯე ძაღლები
კატეგორია:ესპანური წარმოშობის ძაღლის ჯიშები
ეშტრელის ნაგაზი

**ეშტრელის ნაგაზი** () — ძაღლის ჯიში, რომელიც გამოყვანილია პორტუგალიაში შუა საუკუნეებში.

ეს ყველაზე პოპულარული პორტუგალიური ჯიში პირენეის ნახევარკუნძულზე არსებულებიდან ერთ-ერთი უძველესია. მისი წინაპრები იყვნენ დასავლეთში მოხვედრილი ძველი აზიური მასტიფები და ესპანური მასტიფების ნათესავია. XX საუკუნის დასაწყისში ეს ჯიში დაზარალდა გერმანულ ნაგაზებთან არასწორი შეჯვარებისგან, მაგრამ ახლა დაუბრუნდა სუფთა საწყის ფორმას. ეშტრელის ნაგაზი საუკუნეების მანძილზე მწყემსავდა ფარებს და იცავდა მათ მგლებისგან. სქელი ბალანი, რომელიც განსაკუთრებით სქელია გრძელბალნიან სახეობაში, იცავს მას სიცივისგან. მიუხედავად იმისა, რომ დღესაც ეშტრელის ნაგაზი თავის პირვანდელ მოვალეობას ასრულებს, ეს მშვიდი ძაღლები კომპანიონის სახითაც ჰყავთ. პორტუგალიის საზღვრებს გარეთ მას ყველაზე მეტად აფასებენ დიდ ბრიტანეთში, სადაც ხშირად გამოფენებზეც გამოჰყავთ ხოლმე.

ეშტრელის ნაგაზი მთლიანობაში ჯანმრთელი ცხოველია, მიუხედავად იმისა, რომ ზოგჯერ გვხვდება მენჯ-ბარძაყის სახსრების დისპლაზია. მას მკაცრი აღზრდა სჭირდება. მის ბალანს განსაკუთრებული მოვლა სჭირდება, მისი შეფერილობა შეიძლება იყოს ხორბლისფერი, ზონარული, ვეფხვისებრი. კარგად იტანს სიცხეს, კარგი მოდარაჯეა. ვერ ეგუება ქალაქის პირობებში ცხოვრებას. აქვს საშუალო ზომის ოვალური თვალები.

## რესურსები ინტერნეტში
* ეშტრელის ნაგაზი (ინგლისური)

კატეგორია:მეცხვარე და მოდარაჯე ძაღლები
კატეგორია:პორტუგალიური წარმოშობის ძაღლის ჯიშები
ფრანჩესკო რედი

მინი|ფრანჩესკო რედი
**ფრანჩესკო რედი** (დ. 18 თებერვალი, 1626, არეცო —  გ. 1 მარტი 1697, პიზა) — იტალიელი ფიზიკოსი, ნატურალისტი, პოეტი. ის იყო პირველი, რომელმაც გამოიწვია თვითშობადობის თეორია აჩვენა რა, რომ მატლები იბადებიან ბუზების კვერცხებისგან. ის ასევე პირველი იყო რომელმაც აღმოაჩინა და სწორად აღწერა მრავალი მნიშვნელოვანი პარაზიტი. ამ დამსახურებების გამო მას თანამედროვე პარაზიტოლოგიის მამასაც უწოდებენ. მას მიეწერება ასევე ექსპერიმენტული ბიოლოგიის დანერგვაც.მისი ნაშრომია „ცდები მწერების გამრავლების შესახებ“ (1668).

## იხილეთ აგრეთვე 
*პარაზიტოლოგია

## ლიტერატურა 
*

## რესურსები ინტერნეტში 
*Rediʼs Experiment 
*Famous Scientists: Francisco Redi
*Francisco Redi at the Galileo Project
*Francisco Redi at Ketterer Kunst
*Francisco Redi at The Free Dictionary
*Francisco Redi at Infoplease
*Galileo's Twin

## სქოლიო 
კატეგორია:დაბადებული 18 თებერვალი
კატეგორია:დაბადებული 1626
კატეგორია:გარდაცვლილი  1 მარტი
კატეგორია:გარდაცვლილი 1697
კატეგორია:იტალიელი ენტომოლოგები
კატეგორია:იტალიელი პოეტები
ბრუნი (კუნძული)

**ბრუნი** () — კუნძული ტასმანიის ზღვაში კუნძულ ტასმანიის სამხრეთ-აღმოსავლეთ სანაპიროდან, რომლისგანაც გამოყოფილია დ'ანტრკასტოს სრუტით. მდებარეობს მდინარე დერუენტის სამხრეთით. სახელი დაერქვა ფრანგი მკვლევარის ჟოზეფ ანტუან დე ბრუნი დ'ანტრკასტოს პატივსაცემად.

## გეოგრაფია 
ბრუნის კუნძული შედგება ორი პატარა კუნძულისაგან (ჩრდილოეთი ბრუნი და სამხრეთი ბრუნი), რომლებიც ერთმანეთთან შეერთებულია ვიწრო ქვიშოვანი ყელით. კუნძულის ფართობია — 370,6 კმ². ზღვისკენ მიმართული სანაპირო მკვეთრად დახრილი კლდეებიანია. ჩრდილოეთ ბრუნიდან აღმოსავლეთით მდებარეობს სტორმის ყურე.

მცენარეულობა: — მდელოები, ევკალიპტიანი ტყეები. ბრუნის სამხრეთ ნაწილში მდებარეობს ეროვნული პარკი.

## ისტორია 
ევროპელების გამოჩენამდე კუნძულ ბრუნიზე ცხოვრობდა ადგილობრივი აბორიგენების დიდი რაოდენობა. 1642 წლის ნოემბერში კუნძულის შემოგარენში გადმოვიდა ნიდერლანდელი მოგზაური აბელ ტასმანი, ხოლო 1773 წელს ნაპირს მოადგა ტობიას ფიურნოს გემი, რომელიც ჯეიმზ კუკთან ერთად იკვლევდა კუნძულ ტასმანიას. 1777 წლის 23 იანვარს ადვენჩურის უბეში შემოვიდა ჯეიმზ კუკის ექსპედიციის გემი. 1792 წელს კუნძული გამოიკვლია ფრანგმა მოგზაურმა დ'ანტრკასტომ.

XIX საუკუნის ბოლოს კუნძულზე იმყოფებოდა ქვანახშირის საწყობი საზღვაო გემებისათვის, აღმოსავლეთ ნაპირზე მდებარეობს დაბა კუკვილი (), ჩრდილო-დასავლეთით — შუქურა.

## მოსახლეობა 
კუნძულის მოსახლეობის რაოდენობა შეადგენს 620 ადამიანს, რომლებიც ცხოვრობენ ოთხ პატარა დასახლებაში, რომელთაგან სამი მდებარეობს სამხრეთ ბრუნის კუნძულზე. ადმინისტრაციული ცენტრია — სოფელი ალონაჰი ().

## ეკონომიკა 
განვითარებულია ტურიზმი.

## სქოლიო
კატეგორია:ტასმანიის კუნძულები
კატეგორია:ავსტრალიის კუნძულები
კატეგორია:კუნძულები ანბანის მიხედვით
კეიპ-ბარენი

**კეიპ-ბარენი** () — კუნძული ფიურნოს კუნძულების არქიპელაგში, ბასის სრუტეში. მდებარეობს კუნძულ ტასმანიის სანაპიროს ჩრდილო-აღმოსავლეთში. კუნძულ კეიპ-ბარენის ჩრდილოეთით მდებარეობს ფიურნოს კუნძულების უდიდესი კუნძული — კუნძული ფლინდერსი. 2006 წლის მონაცემებით მოსახლეობის რაოდენობა შეადგენს 268 ადამიანს.

## გეოგრაფია 
კუნძულის ლანდშაფტში ჭარბობს სწორი ან გორაკიანი დაბლობები, ასევე გრანიტული დევონური სისტემის მთები. სანაპიროზე მდებარეობს ქვიშოვანი პლაჟები კლდოვანი ხეობებით. კუნძულის აღმოსავლეთით — დიუნები და ჭაობები. კეიპ-ბარენის მთების საშუალო სიმაღლეა — 500-600 მეტრი ზღვის დონიდან. კუნძულის უმაღლესი წერტილია — *მთა მანრო* (687 მეტრი). ფართობი — 478,4 კმ².

კუნძულის ზედაპირული ფენა უპირატესად დაფარულია მანანასებრნთა ჯიშის მცენარეებით: მარადმწვანე ბუჩქები, ბუჩქბალახები, ლიანები, რომლებიც ხშირად წარმოადგენენ ხანძრის საფუძველს.

კეიპ-ბარენზე პირველად აღმოაჩინეს ავსტრალიაში ერთადერთი ბატის ადგილობრივი ჯიში — .

## ისტორია 
კეიპ-ბარენზე პირველი დასახლება დაარსდა XIX საუკუნის დასაწყისში, როდესაც ევროპელმა სელაპზე მონადირეებმა მოიყვანეს კუნძულზე ქალი-აბორიგენები კუნძულ ტასმანიიდან, რომლებიც იძულებით უნდა გამხდარიყვნენ მუშები და ცოლები. 1850-იან წლებში ადგილობრივი მოსახლეობის ძირითადი საქმიანობა სელაპებზე ნადირობის ნაცვლად გახდა ცხვრების მომრავლება, ხოლო თვითონ მოსახლეობა ეწეოდა შერეული ცხოვრების წესს: მასში იკვეთებოდა როგორც ევროპული, ასევე აბორიგენული ხასიათი.

1866 წლიდან კეიპ-ბარენის მოსახლეობამ ითხოვა გადაეცათ კუნძული სათემო მიწის საკუთრებაში მათი აბორიგენული ფესვების საფუძველზე. მაგრამ მათ თხოვნებს მუდამ უარით პასუხობდნენ. ამის მაგივრად 1881 წელს აქ დაარსდა რეზერვაცია, რომელშიც ცხოვრობდა 80 ადამიანი. თანახმად *კეიპ-ბარენის კუნძულის კანონისა რეზერვაციის შესახებ* 1912 წელს კუნძულის მოსახლეობა აღიარეს აბორიგენებად. მაგრამ 1951 წელს სახელმწიფოს პოლიტიკის თანახმად, რომელიც ეხებოდა აბორიგენების ასიმილაციას ეს კანონი გაუქმდა და მოსახლეობა კვლავ არააბორიგენებად იქნა აღიარებული.

1940-იანი წლებიდან 1970-იან წლებამდე პერიოდში უმუშევრობის და მთავრობია ასიმილაციის პოლიტიკის გამო კეიპ-ბარენის მოსახლეობის დიდი ნაწილი იძულებული იყო გადასახლებულიყო ბასის სრუტის სხვა კუნძულებზე. დღეისათვის მასზე არსებობს მცირე დასახლება 268 ადამიანის (2006 წელი) რაოდენობით, რომელშიც არსებობს სკოლა, ფოსტა, მცირე ბაგა-ბაღები, მაღაზიები და ანგლიკანური ეკლესია. კეიპ-ბარენის ასაფრენ-დასაჯდომი ზოლი მდებარეობს დასახლებიდან დაახლოებით 3 კმ-ში, სადაც ასევე არის პატარა ნავსაყუდელი.

## რესურსები ინტერნეტში
* Cape Barren Island

## სქოლიო
კატეგორია:ტასმანიის კუნძულები
კატეგორია:ავსტრალიის კუნძულები
კატეგორია:კუნძულები ანბანის მიხედვით
კლარკი (კუნძული)

**კლარკი** () — დაუსახლებელი კუნძული ფიურნოს კუნძულების ჯგუფში ავსტრალიის შტატებს ტასმანიასა და ვიქტორიას შორის. მდებარეობს კუნძულ კეიპ-ბარენიდან სამხრეთით. ადმინისტრაციულად შედის ტასმანიის შტატის შემადგენლობაში.

## სქოლიო
კატეგორია:ტასმანიის კუნძულები
კატეგორია:ავსტრალიის კუნძულები
კატეგორია:კუნძულები ანბანის მიხედვით
სეკა (ფარაონი)

**სეკუ** ან **სეკა** — ეგვიპტის ფარაონი წინადინასტიურ პერიოდში. სეკა მართავდა ქვემო ეგვიპტეს, სავარაუდოდ, ძვ. წ. IV ათასწლეულის ბოლოს. მიეკუთვნება ნულოვან დინასტიას. მისი სახელი ცნობილია მხოლოდ პალერმოს ქვიდან, რომელზეც ჩამოწერილია ქვემო ეგვიპტის ფარაონების სია. სეკას მეფობის პერიოდის არანაირი დამამტკიცებელი საბუთი არ მოგვეპოვება, შეიძლება მითური ფარაონიც იყოს. გერმანელი ეგვიპტოლოგის, ლუდვიგ მორენცის, მიხედვით ფარაონის სახელი ითარგმნება, როგორც „მხვნელი“.

## ლიტერატურა
*Schneider Thomas. Lexikon der Pharaonen. — Düsseldorf: Albatros, 2002. — 327 S. — ISBN 3-491-96053-3.
*Ludwig D. Morenz. Bild-Buchstaben und symbolische Zeichen: Die Herausbildung der Schrift der hohen Kultur Altägyptens. — Fribourg: Academic Press, 2004. — 373 S. — ISBN 3-7278-1486-1.

## სქოლიო
კატეგორია:ეგვიპტის ფარაონები
ელჩო

**ელჩო** () — კუნძული არაფურის ზღვაში ავსტრალიის შტატის ჩრდილოეთი ტერიტორიის სანაპიროს შორიახლოს. კუნძულის მოსახლეობის რაოდენობა შეადგენს — 2156 ადამიანს.

## გეოგრაფია 
ელჩო წარმოადგენს პატარა კუნძულს, რომელიც მდებარეობს ნახევარკუნძულ არნემ-ლენდის შორიახლოს. მისგან სამხრეთ-დასავლეთით მდებარეობს კუნძული ჰაუარდი, ჩრდილო-აღმოსავლეთით — უესელის კუნძულები. გარს აკრავს არაფურის ზღვის წყლები. მანძილი ავსტრალიის კონტინენტურ ნაწილამდე სულ შეადგენს 1 კმ-ს; შტატ ჩრდილოეთის ტერიტორიის დედაქალაქ დარვინამდე — დაახლოებით 550 კმ-ს ჩრდილო-აღმოსავლეთით. უახლოესი დასახლება, ნულუნბაი, მდებარეობს დაახლოებით 150 კმ-ით სამხრეთ-აღმოსავლეთით. კუნძულის ფართობი — 278,3 კმ². სანაპირო ზოლის სიგრძე — 139 კმ. კუნძულის სიგრძე შეადგენს დაახლოებით 55 კმ-ს, სიგანე — 6 კმ-ს.

კუნძულის რელიეფი ვაკეა, ზოგიერთ ადგილას გვხვდება ქვიშოვანი დიუნები და კლდეები. უპირატესად დაფარულია ევკალიპტის ტყეებით. სანაპირო ზონაში მდებარეობს მრავალი მანგროს ტყეები. ელჩოზე ბუდობს დიდი რაოდენობით ზღვის ფრინველი, ხოლო ნაპირზე ასევე კვერცხებს დებენ ზღვის კუები. კუნძულზე არ არსებობს მუდმივი მდინარეები.

## მოსახლეობა 
კუნძული მდებარეობს ავსტრალიელი აბორიგენების საკუთრებაში, რომელიც განკარგავს ავსტრალიის მკვიდრი მოსახლეობის მსხვილ საზოგადოებას არნემ-ლენდის ჩრდილო-აღმოსავლეთში. ელჩოზე შესვლა შეზღუდულია. ყველაზე დიდი დასახლებაა — 1942 წელს მეთოდისტური მისიის მიერ დაარსებული გალივინკუ (). ძირითადი რელიგიაა — ქრისტიანობა. მოქმედებს აეროდრომი.

## რესურსები ინტერნეტში
* Galiwin’ku Community Incorporated 
* Elcho Island Art and Craft 

## სქოლიო
კატეგორია:არაფურის ზღვა
კატეგორია:ავსტრალიის კუნძულები
კატეგორია:კუნძულები ანბანის მიხედვით
ფიფქია და შვიდი ჯუჯა (საუნდტრეკი)

ფილმ „**ფიფქია და შვიდი ჯუჯის**” საუნდტრეკი გამოვიდა 1938 წელს. სიმღერების ავტორები არიან ფრენ ჩერჩილი და ლი ჰარლინი, ხოლო ორკესტრული მუსიკის - პოლ სმითი. ეს არის მსოფლიოში გამოცემული პირველი კომერციული საუნდტრეკი.

## სიმღერების სია
#I'm Wishing - ადრიანა კაზელოტი - 1:49
#One Song - ჰარი სტოკუელი - 1:29
#With a Smile and a Song - ადრიანა კაზელოტი - 1:39
#Whistle While You Work - ადრიანა კაზელოტი - 3:23
#Heigh-Ho - ჯუჯების გუნდი (როი ეტუელი, პინტო კოლვიგი, ბილი გილბერტი, ოტის ჰარლანი და სკოტი მეტტროუ) - 2:32
#Bluddle-Uddle-Um-Dum (The Dwarfs' Washing Song) - ჯუჯების გუნდი (როი ეტუელი, პინტო კოლვიგი, ბილი გილბერტი, ოტის ჰარლანი, სკოტი მეტტროუ) - 4:23
#The Dwarfs' Yodel Song (The Silly Song) - ჯუჯების გუნდი (როი ეტუელი, პინტო კოლვიგი, ბილი გილბერტი, ოტის ჰარლანი, სკოტი მეტტროუ) - 4:18
#Some Day My Prince Will Come - ადრიანა კაზელოტი - 1:49
#Heigh-Ho (Reprise) - ჯუჯების გუნდი - 0:14
#One Song (Reprise) - ჰარი სტოკუელი და გუნდი  - 1:11
#Some Day My Prince Will Come (Reprise) - გუნდი - 0:54

## სქოლიო
კატეგორია:1938 წლის საუნდტრეკები
კატეგორია:დისნეის ანიმაციური ფილმების საუნდტრეკები
კატეგორია:Walt Disney Records-ის საუნდტრეკები
კატეგორია:Disneyland Records-ის საუნდტრეკები
კატეგორია:Decca Records-ის საუნდტრეკები
კატეგორია:His Master's Voice-ის საუნდტრეკები
კატეგორია:Victor Talking Machine Company-ს საუნდტრეკები
კოსვეი-ბეი (სადგური)

**კოსვეი-ბეი** — სადგური ჰონგ-კონგში, კუნძულის ხაზზე. მდებარეობს კოსვეი-ბეიში, ვან-ჩაის რაიონში. სადგური გაიხსნა 1985 წლის 31 მაისს.

## რესურსები ინტერნეტში
*MTR Corporation - Causeway Bay Station Street Map 
*MTR Corporation - Causeway Bay station location map 
*港鐵公司－Causeway Bay Station train service time 

კატეგორია:კუნძულის ხაზი
Me & My

**Me & My** (ნამდვილი სახელები **სუზანე გეორგი**, დ. 1976 წლის 27 ივლისს და **პერნილე გეორგი**, დ. 1975 წლის 24 ივლისს) — დანიური ევროდენს-ბაბლგამ დუეტი ორი დის შემადგენლობით. ისინი ყველაზე მეტად ცნობილები არიან საერთაშორისო ჰიტ-სინგლით  „Dub-I-Dub“ (1995), რომელიც შეტანილია *Dancemania*-ს მსგავს კომპილაციებში.

## დისკოგრაფია
;ალბომები
**Me & My* (1995)
**Let the Love Go On* (1999)
**Fly High* (2001)
**The Ultimate Collection* (2007)

## რესურსები ინტერნეტში
*ოფიციალური საიტი 
*ოფიციალური MySpace გვერდი
*სუზანე გეორგის პირადი MySpace გვერდი
*პერნილე გეორგის პირადი MySpace გვერდი
* ბიოგრაფია, სიახლეები და დისკოგრაფია საიტზე Bubblegum Dancer
*Discogs: Me & My
*Me & My - მოყვარულთა გვერდი 
*პროფილი და დისკოგრაფია (ჩეხურად) 

## სქოლიო
კატეგორია:დანიური ჰაუს-ჯგუფები
კატეგორია:დანიური ევროდენს-ჯგუფები
კატეგორია:1991 წელს ჩამოყალიბებული ჯგუფები
ჯერი

**ჯერი** — მიმდინარე (ახლანდელ) ეგვიპტოლოგიაში მოხსენიებული, როგორც ეგვიპტის პირველი დინასტიის მესამე ფარაონი. იგი მეფობდა ძვ. წ. 31-ე საუკუნის შუა ხანებში და იმეფა დაახლოებით 41 წელი. ფლინდერს პიტრიმ სავარაუდოდ ჯერის ან მისი ერთ-ერთი მეუღლის მუმიფიცირებული მკლავი (ან წინამხარი) აღმოაჩინა, თუმცა აღმოჩენა ემილ ბრუგშმა გაანადგურა.

## სქოლიო 
კატეგორია:ეგვიპტის პირველი დინასტიის ფარაონები